stanford-oval/wikipedia huggingface dataset:
Torreglia

| Torreglia |
| --- | --- |
 Näkyma Yli-Torreglian kylästä
 Torreglia
 Koordinaatit: 45°20′0″N, 11°44′0″E 
Valtio:  Italia
Alue:  Veneto
Maakunta:  Padova
Hallinto:  
 – Pormestari:  Mario Bertoli
Pinta-ala:  
 – Kokonaispinta-ala:  18,75 km²
Korkeus:  16 m
Väkiluku (31.12.2015):  6 162
 – Väestötiheys:  329 as./km²
Aikavyöhyke:  UTC+1
 – Kesäaika:  UTC+2
Postinumero:  35038
Suuntanumero(t):  049
 
 www.comune.torreglia.pd.it 
Infobox OKVirheellinen NIMI-arvo: 
Torreglia on kunta Koillis-Italiassa Veneton alueella Padovan maakunnassa. Kunta sijaitsee noin 14 kilometriä Padovasta lounaaseen. Kunnassa asuu runsaat 6 000 ihmistä. Sen pinta-ala on 18,75 km2. Väestötiheys on 329 asukasta/km2 (2015).
Torreglian kunnan keskus on samanniminen kylä. Se muodostuu kahdesta eri kylästä, kukkulalla sijaitsevasta Yli-Torregliasta ja Ala-Torregliasta, joka sijaitsee tasangolla. Kuntaan kuuluu lisäksi Luviglianon kylä.
Torreglian naapurikunnat ovat Abano Terme, Galzignano Terme, Montegrotto Terme, Teolo.
Varg Veum

Varg Veum on sarja norjalaisia rikosromaaneja, jotka on kirjoittanut Gunnar Staalesen. Romaanit kertovat Norjan länsirannikolla Bergenin kaupungissa asuvasta yksityisetsivästä Varg Veumista. Kirjoja on käännetty usealla kielelle, muun muassa englanniksi, saksaksi, ruotsiksi ja tanskaksi, ja niitä on sovitettu elokuviksi.
Kirjoja > Norjaksi

| --- | --- |
 Bukken til havresekken (1977)  Din til døden (1979)  Tornerose sov i hundre år (1980)  Kvinnen i kjøleskapet (1981)  I mørket er alle ulver grå (1983)  Hekseringen (1985) – novellikokoelma  Svarte får (1988)  Falne engler (1989)  Bitre blomster (1991)  Begravde hunder biter ikke (1993) :  Skriften på veggen (1995)  De døde har det godt (1996)  Som i et speil (2002)  Ansikt til ansikt (2004)  Dødens drabanter (2006)  Kalde hjerter (2008)  Vi skal arve vinden (2010)  Der hvor roser aldri dør (2012)  Ingen er så trygg i fare (2014)
Kirjoja > Suomennoksia

Kuolemaan asti sinun (2005)
Ruususen unta (2006)
Nainen jääkaapissa (2007)
Elokuvia

Useista romaaneista on tehty elokuvia. Osa elokuvista on saanut Norjassa teatterilevityksen, osa on julkaistu suoraan videolle. Päärooleja sarjassa esittävät Trond Espen Seim (Varg Veum) ja Bjørn Floberg (Jacob Hamre).
Varg Veum: Karvas kuolema (Varg Veum: Bitre blomster) (2007)
Varg Veum: Kuolemaan asti sinun (Varg Veum: Din til døden) (2007)
Varg Veum: Ruususen unta (Varg Veum: Tornerose) (2008)
Varg Veum: Kuolleet enkelit (Varg Veum: Falne engler) (2008)
Varg Veum: Nainen jääkaapissa (Varg Veum: Kvinnan i kjöleskapet) (2008)
Varg Veum: Koira haudattuna (Varg Veum: Begravde hunder) (2008)
Varg Veum: Kirjoitus seinässä (Varg Veum: Skriften på veggen) (2010)
Varg Veum: Mustat lampaat (Varg Veum: Svarte får) (2011)
Varg Veum: Kuoleman saattomiehet (Varg Veum: Dödens Drabanter) (2011)
Varg Veum: Sudet ovat hämärässä yhtä harmaita (Varg Veum: I mørket er alle ulver grå) (2012)
Varg Veum: Kuolleilla on kaikki hyvin (Varg Veum: De døde har det godt) (2012)
Varg Veum: Kylmät sydämet (Varg Veum: Kalde hjerter) (2012)
Ensimmäisen elokuvan video­julkaisu.
Tino Heikkilä

Tino Heikkilä (s. 9. syyskuuta 2005) on suomalainen pesäpalloilija. Heikkilä edustaa Superpesiksessä pelaavaa Manse PP:tä. Hänen kasvattajaseuransa on Espoon Pesis. Hänen sopimuksensa Manse PP:n kanssa ulottuu kauden 2025 loppuun saakka. Hän pelaa ulkokentällä polttolinjassa ja sisäpelissä vaihtajana. Heikkilä on pelannut kaksi poikien Itä=Länsi-ottelua. Heikkilä on pelannut kaksi Superpesiksen runkosarjan ottelua. Näissä otteluissa hän on kerännyt kaksi kärkilyöntipistettä. Tilastot päivitetty kauden 2023 jälkeen.
The Hanging Man

| The Hanging Man Widescreen Mode |
| --- | --- | --- |

Studioalbumin tiedot
 Julkaistu: 8. huhtikuuta 2009
 Kesto: 47.23
 Levy-yhtiö: Dark Sentiments
Widescreen Moden muut julkaisut
| Until The End 2007 | The Hanging Man 2009 | Fallen from the Sky 2011 |
The Hanging Man on Widescreen Moden toinen studioalbumi, joka julkaistiin 8. huhtikuuta 2009.
Kappaleet

Intro – 1.31
Serotonin – 3.31
The Hanging Man – 5.02
Blood That Had To Be Shed – 4.08
Addicted To Destruction – 4.23
Awakening Of The Beast – 4.49
The Robots – 4.57
Can't Save The World – 3.42
Here Comes The Pain – 4.34
Blink Of An Eye – 4.18
The Worst Minutes Of My Life – 6.23
Arvostelut

Desibeli.net:
Imperiumi: 4½/10
Soundi:
V2.fi:
Aiheesta muualla

The Hanging Man Discogsissa. (englanniksi)
Albumi The Hanging Man Encyclopaedia Metallum -sivustolla (englanniksi)
Toukokuun ritarikunta

Ritarikunnan tunnuksia
Toukokuun ritarikunta (esp. Orden de Mayo) on argentiinalainen ritarikunta. Se on perustettu 17. joulukuuta 1957, ja sen nimi viittaa toukokuun vallankumoukseen vuonna 1810, joka johti Argentiinan itsenäistymiseen Espanjasta. Sitä jaetaan tunnustuksena sellaisille ulkomaalaisille, jotka ovat ansioituneet omalla alallaan tai tehneet merkittävän palveluksen tai muuten ansaitsevat Argentiinan valtion kiitollisuudenosoituksen.
Ritarikunnan suurmestarina toimii maan presidentti.
Alkujaan kunnianosoitusta jaettiin kuudessa luokassa, mutta ylin luokka, ketju, poistui jo vuonna 1958:
Suurristi
Suurupseeri
Komentaja
Upseeri
Ritari
Tino Chrupalla

Tino Chrupalla (2020)
Tino Chrupalla (s. 14. huhtikuuta 1975 Weißwasser) on saksalainen AfD-puolueen poliitikko.
Chrupalla on ammatilliselta taustaltaan maalari ja lakkaaja, joka suoritti vuonna 2003 Handwerkskammer Dresdenin tutkinnon. Hän perusti alalle oman yrityksensä. Hän on myös toiminut vapaaehtoisena nuoriso- ja urheilutyössä. Vuonna 2015 Chrupalla liittyi AfD-puolueeseen, jonka riveistä hänet valittiin suorana edustajana Saksan liittopäiville Görlitzin piiristä. Hän pääsi AfD:n parlamenttiryhmän varapuhemieheksi. Vuonna 2019 Chrupalla valittiin Alexander Gaulandin seuraajaksi puolueensa johdossa.
6. lokakuuta 2023 Chrupalla kiidätettiin sairaalaan tehohoitoon Ingolstadtissa kesken kampanjatilaisuutensa. Häntä väitettiin pistetyn injektioneulalla käsivarteen. Usea henkilö oli ottanut selfieitä Chrupallan kanssa ennen tapausta. Myöhemmin hän valitti kipua käsivarressaan ja hänet vietiin sairaalaan ennenkuin hänen puheensa piti alkaa. Verikokeessa ei löytynyt myrkyllisiä aineita. Jotkut lehdet eivät uskoneet juttua vaan väittivät Chrupallan kärsineen sydänvaivoista.
Kaksi Antifa-piireihin kuulunutta nuorta, jotka olivat tönäisseet Chrupallaa pidättiin väliaikaisesti. Chrupalla tokeni vietettyään yön sairaalassa.
Tiedustelupiireissä epäiltiin Ukrainan turvallisuuspalvelu SBU:n osuutta, koska Chrupalla vastustaa aseiden toimitusta Ukrainalle, vaatii Nord Streamin sabotaasin selvittämistä ja vaatii Venäjän vastaisten pakotteiden purkamista. Chrupalla on listattu ukrainalaisella  Myrotvorets-sivuston "tappolistalla". Sivusto on liitetty Ukrainan sisäministeriöön ja turvallisuuspalveluun.
Toivo Elovaara

Toivo Elovaara vuonna 1937. (Kuva Marjatta Weöres.)
Toivo William Elovaara (13. kesäkuuta 1907 Viipuri – 18. lokakuuta 1978 Helsinki) oli suomalainen kirkkomusiikin säveltäjä.
Henkilöhistoria

Elovaaran vanhemmat olivat Antti Elovaara ja Maria Julku ja puoliso vuodesta 1933 Greta Söderholm. Hän valmistui kanttori-urkuriksi Viipurin kirkkomusiikkiopistosta vuonna 1926 ja siirtyi  opiskelemaan Helsingin Konservatorioon (nyk. Sibelius-Akatemia), josta hän valmistui vuonna 1932. Hän työskenteli Käpylän kirkossa kanttori-urkurina vuodesta 1930 vuoteen 1963, jolloin hän jäi sairauseläkkeelle. Sävellyskonsertit Elovaara piti Helsingissä 1934, 1938 ja 1945. Hän toimi myös kontrapunktin ja soinnutuksen opettajana Sibelius-Akatemian kirkkomusiikkiosastolla, samoin kuin kuoronjohtajana.
Tuotanto

Elovaara sävelsi yksin- ja kuorolauluja, kantaatteja, melodraamoja, piano-, kantele- ja urkuteoksia, orkesterimusiikkia, kamarimusiikkia sekä näytelmämusiikkia. Hänen yksin- ja kuorolaulujansa sekä kuorosovituksiansa on yhteensä 291. Yhteensä Elovaara teki yli 400 sävellystä. Hänen hengellisistä lauluistaan tunnetuimpia on muun muassa Nyt nämä nuoret tässä. Hänen sävellyksiään ovat muun muassa:
Preludi ja fuuga kolmelle klarinetille, 1931
Preludi ja fuuga huilulle, oboelle, klarinetille ja fagotille, 1932
Sonatiini pianolle ja viululle, 1932
Jousikvartetot c-molli ja d-molli, 1932
Sonatiini jousikvartetolle h-molli, 1938
Sonatiini kahdelle viululle ja sellolle, 1938
Musiikkia Raul Roineen lastennäytelmään Viisauden jyvä ja Ukko Kivistön lastennäytelmään Pekka Peloton
Kantaatit Taivaaseen käy matkamme 1940-1944, Laupias samarialainen 1942, Päivän koitto 1943 ja Toivojen kansa, 1945
Yksinlauluja kuten Kevät-sarja Saima Harmajan sanoihin, hengellisiä kuorolauluja ja naiskuorolauluja
Urkukoraaleja, melodraamoja, preludeja
Orkesterille Harjoitelma, Juhannussarja ja Sinfonietta
Hengellisten kansansävelmien sovituksia
Tilkkumaalaus

Tilkkumaalaus, jossa on hyödynnetty vetoketjuja.
Tilkkumaalaus on tilkkutyötekniikka, jossa jäännöstilkuista sommitellaan valittu aihe maalauksen tapaan pohjakankaalle. Tilkkujen paikallaan pitämiseen käytetään tylliä, ja lopuksi tilkut ommellaan paikoilleen ompelukoneella.
Työn pohjakankaana on tukeva kangas ja "maalaustarpeina" kaikenlaiset tilkut, kangas- ja lankasilppu. Lisäksi tarvitaan tylliä sekä koneompelulankaa ja nuppineuloja.
Aiheesta muualla

Maalaa tilkuin langoin ja ompelein (Arkistoitu – Internet Archive) Maija-Leena Seppälä ja Helena Mantere.
Torsten Johan Aminoff

Torsten Johan Aminoff (24. huhtikuuta 1847 Helsinki – 3. helmikuuta 1936 Helsinki) oli suomalainen juristi ja virka- ja valtiopäivämies.
Aminoffin vanhemmat olivat professori Germund Fredrik Aminoff ja Beata Sofia von Essen. Aminoff tuli ylioppilaaksi 1865 ja valmistui filosofian maisteriksi 1871 ja molempien oikeuksien kandidaatiksi 1876, varatuomarin arvon hän sai 1877. Aminoff oli Keisarillisen Suomen senaatin siviilitoimituskunnan esittelijäsihteeri 1887–1903.
Valtioneuvoksen arvon hän sai 1894. Arvo kuului viidenteen luokkaan keisarillisen Venäjän rankijärjestelmässä.
Aminoff oli aatelissäädyssä edustaja valtiopäivillä 1877–1878, 1882, 1885, 1888, 1891, 1894 ja 1897.
Kunnianosoitukset

Pyhän Stanislauksen ritarikunta kolmannen luokan risti (1885)
Pyhän Stanislauksen ritarikunta  toisen luokan risti (1891)
Pyhän Annan ritarikunta toisen luokan risti (1898)
Valtioneuvos (Venäjän keisarikunta, 1894)
Travestia

Travestia (ital. < lat. trans, toiselle puolelle, muuksi ja vestis, vaate) on leikillinen tai satiirinen runouden laji, jossa vakava- tai yleväaiheinen kirjallinen luomus muutetaan koomiseksi antamalla sille muoto, joka on ristiriidassa sisällön kanssa. Parodiasta se eroaa siinä, että travestiassa alkuperäinen aihe säilytetään. Travestiaa ovat käyttäneet esimerkiksi ranskalaiset kirjailijat 1600-luvulla elänyt Paul Scarron ja 1700-luvulla kirjoittanut Pierre de Marivaux. Tunnettu tämän tyylilajin käyttäjä on myös saksalainen Aloys Blumauer, jonka teos Äneis julkaistiin 1780-luvulla, ja saksalais-ranskalainen Jacques Offenbach, joka loi 1800-luvulla travestiaa käyttäneitä mytologisia operetteja. Itävaltalainen näytelmäkirjailija Johann Nestroy kirjoitti 1800-luvulla Hebbel- ja Wagner-travestioita.
Thurniaceae

| Thurniaceae |
| --- | --- |
 Palmettikasvi (Prionium serratum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Thurniaceae  Engl.
Suvut
 Prionium – palmettikasvit  Thurnia 
Katso myös
   Thurniaceae Wikispeciesissä   Thurniaceae Commonsissa 
Infobox OKNimi-testi OK: 
Thurniaceae on Poales-lahkoon kuuluva yksisirkkaisheimo.
Heimon kasveilla on pönkkäjuuristo. Varret ovat pystyjä ja särmikkäitä. Lehdet ovat sahalaitaiset. Kukinto on mykerömäinen ja suojuksellinen tai hyvin runsashaarainen röyhy. Kukissa on viisi kukkalehtikiehkuraa, lyhyt, nahkea ja torvimainen kehä. Sikiäimessä on kolme tai useampia siemenaiheita ja vartalot ovat erillisiä ja pitkähaaraisia. Siemenissä on siemenvaippa eli arillus.
Heimon levinneisyysaluetta ovat Etelä-Afrikka ja Etelä-Amerikan Guayanan alue ja Amazonia. Lajeja on vain neljä kahdessa eri suvussa: Thurnia ja palmettikasvit (Prionium).
Lajit

Prionium serratum – palmettikasvi
Thurnia jenmanii
Thurnia polycephala
Thurnia sphaerocephala
Aiheesta muualla

Finto: Kassu – Kasvien suomenkieliset nimet: Thurniaceae
Tilke-DNA

Tilke-DNA eli ei-koodaava DNA (ennen myös roska-DNA, engl. non-coding DNA, junk DNA) on DNA:n osa, joka koostuu proteiineja koodaamattomista DNA-jaksoista. Sen on arvioitu muodostavan jopa 99 prosenttia koko perimästä. Tilke-DNA:ta voi olla proteiinia koodaavien geenien sisällä tai niiden välisillä alueilla. Geenien sisällä olevia koodaamattomia jaksoja, jotka poistetaan ennen proteiinisynteesiä, kutsutaan introneiksi. Tilke-DNA:han kuuluvat geenien säätelyyn osallistuvat alueet, muita RNA-molekyylejä kuin lähetti-RNA:ta koodaavat jaksot ja esimerkiksi kromosomien päiden telomeeri- tai keskiosan sentromeerialueilla sijaitsevat toistojaksot.  Tilke-DNA sisältää paljon jäänteitä toimivista geeneistä ja retrovirusten perimästä. Siellä on myös ”loisia” eli jaksoja, jotka pelkästään kopioituvat.
Tilke-DNA:ssa on paljon erilaisia osia. Retrotransposonit ovat ”hyppiviä geenejä” eli ne ovat tavallaan parasiitteja genomissa, jotka eivät pääse solusta toiseen, ja joiden kanssa solu elää tasapainossa. Aktiiviset transposonit koodaavat transposonien geenejä, mutta kokonaisuudessaan tämän DNA-osuuden informaatiomäärä on toiston takia pieni. Tilke-DNA:ssa on paljon toistuvajaksoista DNA:ta: lyhyttä emäsjaksoa toistetaan peräkkäin tuhansia kertoja. Tilke-DNA:sta on myös löydetty jaksoja, jotka ovat identtisiä hyvin monilla lajeilla. Näitä kutsutaan ultrakonservatiivisiksi jaksoiksi tai ”plagioiduiksi virheiksi”.
Roska-DNA-nimityksestä luovuttiin muun muassa sen vuoksi, että löytyi jakso, joka sääteli koodaavaa geeniä, koodaamatta proteiinia. Tilke-DNAssa on myös geenejä, jotka koodaavat, mutta eivät tee mitään. Yleisin näistä geeneistä on käänteinen transkriptaasi, joka irrottaa ja liittää itseään samaan paikkaan perimässä.
Tilke-DNA:n olemassaoloa on kyseenalaistettu ja kriittisimmät ovat jopa pitäneet sitä ainoastaan tuntemattomina geeneinä ja niiden toimintaa ohjaavina osina. Tilke-DNA:n olemassaolo todistettiin kokeellisesti vuonna 2004, kun U.S. Department of Energy Joint Genome Institute (JGI) yhteistyössä Lawrence Berkeley National Laboratoryn kanssa poistivat hiiren perimästä miljoonia emäspareja, ilman että mitään vaikutuksia ilmeni.
Aiheesta muualla

Ilta-sanomat: Tutkijat yllättyivät: "roska-dna" onkin tärkeää!
Aivelo, Tuomas Tieteessä tapahtuu 4/2015: Toiminnallinen DNA yhä vähemmistössä (englanniksi)
Nature 2012: An integrated encyclopedia of DNA elements in the human genome (englanniksi)
AllAboutScience: Junk DNA (englanniksi)
Trident Racing

|  Trident |
| --- | --- |
Päämaja:   Milano, Italia
Perustettu:  2006
Tallipäällikkö:   Maurizio Salvadori
Kilpakuljettajat:   Giuliano Alesi  Kevin Jörg
Nykyiset sarjat:  GP2, GP3
Aikaisemmat sarjat:  Formula Master, Auto GP, Aasian GP2
Trident (aiemmin nimellä Trident Racing) on italialainen pikkuformulatalli, joka on kilpaillut GP2 luokassa vuodesta 2006 asti ja GP3 luokassa vuodesta 2012 asti. Trident on kilpaillut myös Formula Master ja Aasian GP2 -sarjoissa.
Historia

Ensimmäisenä kilpailuvuotenaan talli saavutti kolme voittoa kuljettajina Gianmaria Bruni ja Andreas Zuber. Seuraavana vuonna Pastor Maldonado ajoi voittoon Monacon kilpailussa. Kaudella 2008 tallin kuljettajat Mike Conway ja Ho-Pin Tung ajoivat kaksoisvoittoon Monacon sprinttikilpailussa. Kaudella 2009 Davide Rigon toi tallille muutaman pistesijan. Kaudella 2010 tallin kuljettajina toimivat Johnny Cecotto Jr ja Adrian Zaugg. Talli saavutti yhden kolmostilan ja 14 pistettä. Kaudella 2011 Stefano Coletti otti tallille kaksi voittoa. Vuonna 2013 Nathanaël Berthon voitti tallille yhden kilpailun.
Talli kilpailee myös GP3-sarjassa vuodesta 2012 alkaen. Talli saavutti ensimmäisellä GP3-kaudellaan Giovanni Venturinin voimin kauden ainoat pisteet ja kaksi palkintokorokesijaa. Talli jäi kokonaispisteissä viimeiseksi. Vuonna 2013 talli saavutti yhden voiton Venturinin ajamana ja sijoittui tallipisteissä kahdeksanneksi.
Formula 3 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | F3 2019 Mecachrome V6 P |  | ESPFEA | ESPSPR | FRAFEA | FRASPR | AUTFEA | AUTSPR | GBRFEA | GBRSPR | HUNFEA | HUNSPR | BELFEA | BELSPR | ITAFEA | ITASPR | RUSFEA | RUSSPR | 58 | 5. |
| 2019 | F3 2019 Mecachrome V6 P |  Devlin DeFrancesco | 23 | 20 | 21† | 21 | 17 | 9 | 27 | 17 | 12 | 11 |  |  |  |  |  |  | 58 | 5. |
| 2019 | F3 2019 Mecachrome V6 P |  Pedro Piquet | 26 | 16 | 3 | 2 | 6 | 15 | 6 | 27† | Kesk. | 27 |  |  |  |  |  |  | 58 | 5. |
| 2019 | F3 2019 Mecachrome V6 P |  Niko Kari | 8 | 3 | 18 | 24† | 11 | 8 | 18 | 19 | 14 | 12 |  |  |  |  |  |  | 58 | 5. |
Aiheesta muualla

Kuvia tai muita tiedostoja aiheesta Trident Racing Wikimedia Commonsissa
Mike Conway ajaa Tridentin autoa Silverstonessa vuonna 2008.
The Shallows

| The Shallows |
| --- | --- |
 Elokuvan mainosjuliste
Ohjaaja:  Jaume Collet-Serra
Käsikirjoittaja:  Anthony Jaswinski
Tuottaja:   Lynn Harris  Matti Leshem 
Säveltäjä:  Marco Beltrami
Kuvaaja:  Flavio Labiano
Leikkaaja:  Joel Negron
Pukusuunnittelija:  Kym Barrett
Pääosat:  Blake Lively
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures InterCom Netflix
Ensi-ilta:   2016-6-2424. kesäkuuta 2016 (Yhdysvallat)  2016-9-3030. syyskuuta 2016 (Suomi)  
Kesto:  86 minuuttia
Alkuperäiskieli:  englanti
Budjetti:  17 miljoonaa USD
Tuotto:  116,3 miljoonaa USD
Aiheesta muualla
IMDb 
Elonet
AllMovie
Infobox OKNimi-testi OK: 
The Shallows on vuonna 2016 ensi-iltansa saanut yhdysvaltalainen jännityselokuva, jonka on ohjannut Jaume Collet-Serra. Elokuvan pääosassa näyttelee Blake Lively.
Elokuvassa nuori nainen on surffaamassa yksin syrjäisellä rannalla, kun hänen kimppuunsa hyökkää valkohai ja hän jää saarroksiin rannan lähistöllä olevalle pikkuruiselle luodolle. Turvaan on matkaa vain parisataa metriä, mutta sinne pääsemisestä muodostuu äärimmäinen tahtojen taistelu. Naisen on käytettävä älyään ja päättäväisyyttään selvitäkseen hain hyökkäykseltä.
Elokuva kuvattiin Australian New South Walesissa sekä Lord Howe-saarella.
Näyttelijät

| 0 | 1 | 2 |
| --- | --- | --- |
|  Blake Lively  | … |  Nancy Adams   |
|  Óscar Jaenada  | … |  Carlos   |
|  Brett Cullen  | … |  Nancyn isä   |
Vastaanotto

The Shallows on saanut lähinnä kehuja elokuvakriitikoilta. Arvosteluja keräävä sivusto Rotten Tomatoes on laskenut elokuvalle pistemäärän 76% perustuen 123 arvosteluun, joiden keskimääräinen arvosana on 6,5/10. Metacriticissä elokuvalla on 58 pistettä 100:sta.
Aiheesta muualla

The Shallows Internet Movie Databasessa (englanniksi)
Traves Smikle

| Mitalit> Maa:   Jamaika.Miesten yleisurheilu.Pan-Amerikan kisat  | Mitalit> Maa:   Jamaika.Miesten yleisurheilu.Pan-Amerikan kisat  | Mitalit> Maa:   Jamaika.Miesten yleisurheilu.Pan-Amerikan kisat  | Maa:   Jamaika> Miesten yleisurheilu. |
| --- | --- | --- | --- |
|  Hopeaa | Lima 2019 | kiekko |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Gold Coast 2018 | kiekko |  |
|  Pronssia | Birmingham 2022 | kiekko |  |
Traves Smikle (s. 7. toukokuuta 1992) on jamaikalainen kiekonheittäjä.
Smikle saavutti pronssia alle 18-vuotiaiden maailmanmestaruuskilpailuissa 2009. Yleisessä sarjassa hän on saavuttanut Pan-Amerikan kisoissa hopeaa vuonna 2019 sekä Kansainyhteisön kisoissa hopeaa vuonna 2018 ja pronssia vuonna 2022. NACAC:n mestaruuskilpailuissa hän saavutti hopeaa vuonna 2018 ja voitti kultaa vuonna 2022. Olympialaisissa hän jäi karsintaan Lontoossa 2012 ja Tokiossa 2021 sekä sijoittui kymmenenneksi Pariisissa 2024. MM-kilpailuissa hän sijoittui kahdeksanneksi Lontoossa 2017, 12:nneksi Eugenessa 2022 ja 11:nneksi Budapestissa 2023 sekä jäi karsintaan Dohassa 2019.
Smikle on voittanut Jamaikan-mestaruuden vuosina 2011, 2012, 2019, 2022, 2023 ja 2024. Hän ylitti 60 metrin rajan ensimmäisen kerran vuonna 2012 ja teki Jamaikan-mestaruuskilpailuissa ennätyksekseen 67,12. Seuraavan kerran hän paransi ennätystään tammikuussa 2018, kun hän heitti tuloksen 67,72. Helmikuussa 2023 hän heitti ennätyksensä 68,14.
Smikle sai kahden vuoden kilpailukiellon Jamaikan-mestaruuskilpailuissa 2013 otetun dopingnäytteen tuloksena.
Toskanalainen maisema

| Toskanalainen maisema |
| --- | --- |
Nimi:  Toskanalainen maisema
Tekijä:  Ellen Thesleff
Valmistumisvuosi:  1908
Taiteenlaji:  Maisemamaalaus
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  40,5  cm
Leveys:  40,5  cm
Kokoelma:  Kansallisgalleria
Sijainti:  Ateneum, Suomi
Toskanalainen maisema (Oliivipuita) on suomalaisen taiteilijan Ellen Thesleffin öljymaalaus kankaalle, 40×40 cm, vuodelta 1908. Ateneumin taidemuseo osti sen kokoelmiinsa Thesleffin ensimmäisestä Helsingissä pitämästä yksityisnäyttelystä, joka pidettiin loppuvuodesta 1908.
Ellen Thesleff kirjoitti sisarelleen "tarttuvansa väreihin varmana ja vapaana, myös tietysti viivoihin. Mitä siitä tulee, en tiedä, joka tapauksessa jotakin ihmeellistä." Kirjoitus on vuodelta 1909, samalta emalin- ja mosaiikinhohtoiselta kaudelta kuin Toskanalainen maisema. Tuolloin hänen teoksensa olivat pienikokoisia, neliönmuotoisia ja palettiveitsellä maalattuja. Ne hehkuivat atmosfäärisesti ja ovat rytmiltäänkin kuin samassa hengessä toteutettuja.
Ellen Thesleff asui Firenzessä pitkiä aikoja 1900-luvun alussa , usein yhdessä sisariensa ja äitinsä kanssa. Italialainen elämä, valo ja rakennukset innostivat häntä.
Aiheesta muualla

Teos Suomen Kansallisgallerian sivuilla: Kokoelmat: Toskanalainen maisema.  (Arkistoitu – Internet Archive)
Tossavainen

Tossavainen on suomalainen sukunimi, joka on muun muassa seuraavilla henkilöillä:
Antti Tossavainen (1886–1962), SDP:n kansanedustaja
Eevi-Inkeri Tossavainen (s. 2003), maastohiihtäjä
Ilmari Tossavainen (1887–1978), SDP:n kansanedustaja
Jouni Tossavainen (s. 1958), runoilija
Jussi Tossavainen (1899–1973), urheiluvaikuttaja
Miika Tossavainen (s. 1977), lentopalloilija
Reijo Tossavainen (s. 1948), perussuomalaisten kansanedustaja
Topi Tossavainen (s. 1978), freestylelumilautailija.
Fiktiossa

Herra Tossavainen, Peppi Pitkätossun apina
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tosiviihde

Tosiviihde Oy on 1997 perustettu suomalainen levy-yhtiö ja jakelija. Tosiviihteen studiossa on tuotettu levyjä vuodesta 1998. Studiossa tehty myös paljon muuta äänituotantoa, kuten radiomainoksia tai TV-mainosten ääntä. Yrityksen tuottajana toimii Isto Hiltunen.
Aiheesta muualla

Virallinen kotisivu
Varevaaran tuulivoimapuisto

| Varevaaran tuulivoimapuisto |
| --- | --- |
Valtio:  Suomi
Sijainti:  Tervola
Koordinaatit:  66°08′31″N, 24°52′41″E
Valmistunut:  2013 
Kustannus:  50 miljoonaa € 
Rakennuttaja:  Tuuliwatti Oy 
Omistaja:  Tervola Varevaara Tuuli Ky 
Operaattori:  Carelin Oy 
Tuulivoimapuisto
Tyyppi:  maatuulivoimalaitos
Korkeus:  50–70 m 
Pinta-ala:  8,7 km² 
Tuulivoimalat:  10 × Vestas V112 (3 MW) 
Kapasiteetti:  30 MW  
Vuosituotanto:  89 GWh 
 fiVarevaaran tuulivoimapuisto 
Varevaaran tuulivoimapuisto on Lapissa Tervolan Louen länsipuolella kohoavalla Varevaaralla sijaitseva tuulivoimapuisto, jossa toimii 10 tuulivoimalaitosta. Niiden kokonaiskapasiteetti on 30 megawattia ja vuosituotanto on noin 89 gigawattituntia . Tuulivoimapuiston on rakentanut Tuuliwatti, sen omistaa Tervola Varevaara Tuuli Ky, joka on Exilion Tuuli Ky:n tytäryhtiö, ja operoi Carelin Oy.